Valean Alexandrina

Saca Vlada

Cl a 12-a “A”

Cookies

1. Ce sunt cooki-urile pe internet?

Cookie-urile sunt fișiere care stochează informații despre tine, browser-ul tău web și comportamentul tău pe internet. Ele sunt fișiere foarte mici păstrate pe PC-ul sau dispozitivul tău, ce pot fi folosite de saiturile sau de aplicațiile web pentru a ajusta experiența ta online.

1. Ce fac cookie-urile?

* Când un utilizator vizitează un sait web pentru prima dată, serverul stochează un anumit cookie în browser-ul său. La toate vizitele succesive acestei prime vizite, serverul își va cere cookie-ul pentru a-l citi și a încărca o anumită configurație a saitului web care să fie cea mai potrivită pentru acel utilizator. Poți vedea cookie-urile ca pe o etichetă pe care serverele le aplică fiecărui utilizator, citindu-le apoi pentru a identifica utilizatorii.
* Această identificare este extrem de utilă mai ales pe saituri web unde datele în timp real ale utilizatorului sunt critice. De exemplu, atunci când vizitezi un magazin online, nu ai putea cumpăra nimic fără ajutorul cookie-urilor. Magazinele nu ar putea să te identifice și să îți atribuie un coș de cumpărături fără acestea deoarece, de fiecare dată când încărci o nouă pagină, magazinul te-ar privi ca pe un nou utilizator și ar crea un nou coș.

1. Ce se află într-un cookie?

* **Nume**- numele acestui cookie.
* **Conținut**- informația conținută de acest cookie.
* **Domeniul** - domeniul care utilizează acest cookie.
* **Calea**- pagina domeniului unde este utilizat acest cookie. Simbolul "/" înseamnă că acest cookie este utilizat de toate paginile saitului.
* **Trimiteți pentru** - nivelul de securitate de care are nevoie conexiunea pentru a utiliza acest cookie.
* **Accesibil scriptului** - specifică dacă acest cookie poate sau nu poate fi accesat prin alte modalități decât HTML.
* **Creat**- data la care cookie-ul a fost creat în browser.
* **Expiră în** - momentul în care acest cookie expiră și este șters de către browser.

1. Câte tipuri de cookie-uri există?

* **Cookie-uri de sesiune** - cel mai des întâlnit tip de cookie. Acest tip de cookie nu este dăunător deoarece toate informațiile stocate sunt șterse atunci când sesiunea de navigare este încheiată.
* **Cookie-uri de urmărire -** Acestea rămân în calculatorul utilizatorului până când sunt șterse sau își ating data de expirare.
* **Cookie-uri sigure** - un cookie criptat funcționează doar printr-o conexiune securizată HTTPS. Aceste cookie-uri sunt utilizate pentru a asigura faptul că informațiile pe care le conțin nu pot fi interceptate de hackeri. Ele conțin informații despre utilizator și sunt utilizate mai ales de saituri pe care utilizatorii efectuează tranzacții financiare.
* **Cookie-uri HttpOnly**- nu pot fi utilizate de către alt protocol în afară de HTTP. Acest tip de cookie-uri asigură faptul că doar saitul care le-a creat poate să le utilizeze. Doar cookie-urile de sesiune pot fi HttpOnly și nu implică riscuri de securitate sau confidențialitate pentru utilizatori.
* **Cookie-uri din terțe părți** - Ele sunt trimise de obicei de către reclame și pot stoca istoricul de navigare al unui utilizator pe toate saiturile care utilizează aceeași rețea de publicitate. Acest tip de cookie-uri ridică anumite probleme de confidențialitate deoarece anumite rețele de publicitate le utilizează pentru a înregistra mult prea multe date legate de utilizatori, pentru a afișa reclame cât mai personalizate.
* **Cookie-uri zombie** - cookie-uri care apar din nou după ce au fost șterse. Motivul pentru care apar din nou este prevenirea fragmentării datelor după ce utilizatorul șterge cookie-urile. Ele pot fi de asemenea utilizate în scopuri dăunătoare deoarece navigatorul de internet nu poate controla existența lor. Doar produsele de securitate le pot identifica și șterge.

1. Concluzie

Cookie-urile sunt utilizate pe scară largă pe internet deoarece ele permit saiturilor web să fie mai puternice, oferind conținut dinamic și util pentru fiecare utilizator. În anumite cazuri saiturile web nu pot funcționa fără a utiliza cookie-uri. De asemenea, ele permit saiturilor web să adune date despre utilizatorii lor și despre paginile pe care le vizitează. Ca orice altă tehnologie însă, cookie-urile pot fi utilizate și în scopuri mai puțin etice. De aceea este bine ca toți cei care navighează pe internet să știe cum funcționează și cum pot fi utilizate.